kardosdrur/scandi-wiki huggingface dataset:
St Donat's Castle

St Donat's Castle (), St Donats, Wales, er en middelalderborg, der ligger i Vale of Glamorgan, omrking 26 km vest forCardiff, og omkring 2,5 km vest for Llantwit Major. Den ligger på en klippe med udsigt over Bristol Channel: Der har været fæstning på stedet siden jernalderen, og ifølge traditionen var det sæde for den keltiske høvding Caradog.

Borgen stammer fra 1100-tallet, hvor den blev etableret efter den normanniske invasion af Wales af de Haweys og senere Peter de Stradling. Stradling-familien havde borgen i 400 år indtil Sir Thomas Stradling døde i en duel i 1738.
I 1700-tallet svandt borgens status og den gik i forfald. I 1800-tallet var kun en mindre del beboelig. I sluntingen af 1800-tallet og begyndelsen af 1900-tallet blev der udført flere restaureringer. I 1852 blev den købt af John Whitlock Nicholl Carne, der påstod at nedstamme fra Stradling-familien, men hvis forsøg på en genopbygning ikke blev godt modtaget. Den efterfølgende ejer, kulmagnat Morgan Stuart Williams, fortog mere velsete forbedringer. Borgens store ombygning skete efter 1925, hvor den blev købt af William Randolph Hearst, der var en amerikansk avismagnat. Hearst gennemførte en "brutal" udvidelse inklusive inkorporering af elementer fra andre gamle bygninger som taget fra Bradenstoke Priory i Wiltshire og St Botolph's Church i Lincolnshire. Hans tilgang til at genbruge arkitektoniske elementer var kontroversiel og der blev startet kampagner mod ødelæggelsen af Bradenstoke af Society for the Protection of Ancient Buildings. Bernard Shaw beskrev borgen efter Hearsts rekonstruktion som "hvad gud ville have bygget, hvis han havde haft pengene".

På trods af de store summer som Hearst brugte på St Donat's, så besøgte han sjældent stedet, og i 1937 blev brogen sat til salg, da Hearst Corporation stod overfor finansielt kollaps. I 1960, 9 år efter Hearsts død, blev den købt af erhvervsman og filantrop Antonin Besse, der donerededen til Atlantic College, det første af United World Colleges.

I dag er borgen hjem for omkring 350 internationale studerende. Da der har boet nogle på St Donat's siden slutningen af 1200-tallet, er det et af de steder i Wales, der har været beboet i længst tid.
Båden borgen og de omkringliggende jorde er listed building af første grad.

Se også 
 Borge og slotte i Storbritannien og Irland
 Borge og slotte i Wales

Referencer

Eksterne henvisninger 

Slotte i Wales
Trézéguet

Mahmoud Ahmed Ibrahim Hassan (arabisk: محمود أحمد إبراهيم حسن; født d. 1. oktober 1994), kendt som Trézéguet, er en egyptisk professionel fodboldspiller, som spiller for Süper Lig-klubben Trabzonspor og Egyptens landshold.

Klubkarriere

Al Ahly 
Trézéguet begyndte sin karriere i hjemlandet hos Al Ahly. Det var imens han spillede for Al Ahlys ungdomshold at han fik kælenavnet Trézéguet, fordi at han mindede en af ungdomstrænerene om den franske fodboldspiller David Trezeguet.

Trézéguet debuterede for førsteholdet i 2012. Han var i sin tid hos Al Ahly med til at vinde det egyptiske mesterskab i 2013-14 sæsonen, og CAF Champions League i 2012 og i 2013.

Anderlecht 
Trézéguet skiftede i august 2015 til belgiske Anderlecht på en lejeaftale, som blev gjort permanent i maj 2016.

Leje til Mouscron 
Trézéguet blev lånt til Mouscron i 2016-17 sæsonen.

Kasımpaşa 
Trézéguet skiftede i juli 2017 til Kasımpaşa på en lejeaftale. Han imponerede i Tyrkiet, og Kasımpaşa gjorde aftalen permanent i juli 2018.

Trézéguet blev nomineret til årets spiller i Süper Lig for 2017-18 sæsonen, men prisen gik til Bafétimbi Gomis.

Aston Villa 
Trézéguet skiftede i juli 2019 til Aston Villa.

Leje til İstanbul Başakşehir 
Trézéguet blev i februar 2022 udlånt til İstanbul Başakşehir.

Trabzonspor 
Trézéguet skiftede i juli 2022 til Trabzonspor på en permanent aftale.

Landsholdskarriere

Ungdomslandshold 
Trézéguet har repræsenteret Egypten på U/20-niveau. Han var del af holdet som vandt U/20-Africa Cup of Nations i 2013.

Seniorlandshold 
Trézéguet debuterede for Egyptens landshold den 15. november 2014. Han har været del af Egyptens trup ved Africa Cup of Nations i 2017, 2019 og 2021, samt ved VM 2018.

Titler 
Al Ahly

 Egyptiske Premier League: 1 (2013-14)
 Egyptiske Super Cup: 2 (2012, 2014)
 CAF Champions League: 2 (2012, 2013)
 CAF Super Cup: 2 (2013, 2014)
 CAF Confederation Cup: 1 (2014)
Trabzonspor
 Tyrkiske Super Cup: 1 (2022)

Egypten U/20

 U/20-Africa Cup of Nations: 1 (2013)
Individuelle

 Süper Lig Sæsonens hold: 2 (2017-18, 2018-19)

Kilder

Eksterne henvisninger 

Fodboldspillere fra Egypten
Fodboldlandsholdsspillere fra Egypten
Fodboldspillere fra RSC Anderlecht
Fodboldspillere fra Royal Excel Mouscron
Fodboldspillere fra Kasımpaşa S.K.
Fodboldspillere fra Aston Villa F.C.
Fodboldspillere fra İstanbul Başakşehir F.K.
Fodboldspillere fra Trabzonspor
Deltagere ved verdensmesterskabet i fodbold 2018
Deltagere ved Africa Cup of Nations 2017
Deltagere ved Africa Cup of Nations 2019
Deltagere ved Africa Cup of Nations 2021
Ørslev Kirke (Vordingborg Kommune)

Ørslev Kirke er en kirke i byen Ørslev, beliggende i Ørslev Sogn (Vordingborg Kommune), nord for Vordingborg på Sydsjælland.

den er opført i romansk stil ca. 1200-1250. Der findes en kirkelade fra omkring år 1450-90, der sandsynligvis er opført samtidig med etableringen af hvælvingerne i kirken.

På kirkegården ligger den danske digter Christian Richardt og skolemanden Martin Hammerich.

Referencer

Eksterne henvisninger 

Kirker i Næstved Kommune
Kirker i Roskilde Stift
Fonmon Castle

Fonmon Castle () er en befæstet middelalderborg, der ligger nær landsbyen Fonmon i Vale of Glamorgan.

Fæstningen har rødder tilbage til 1100-tallet, men den nuværende bygning er en arkitektonisk sjældenhed, idet den blev ombygget i 1700-tallet, men ikke i nygotik, som ellers var udbredt i perioden. Man mener, at borgen kun har været ejet af to familier; fra normannertiden var den ejet af St Johns, og fra 1656 af Colonel Philip Jones' efterkommere.

Det er en listed building af første grad.

Se også 
 Borge og slotte i Storbritannien og Irland
 Borge og slotte i Wales

Referencer

Eksterne henvisninger 

Slotte i Wales
Dolforwyn Castle

Dolforwyn Castle () er en walisisk middelalderborg der ligger over landsbyen Abermule, Powys. Fæstningen blev etableret af Llywelyn ap Gruffudd, prins af Gwynedd omkring 1273-1277 på toppen af en højderyg med god udsigt over den øvre del af Severn Valley.

Den blev erobret af Roger Mortimer og Henry de Lacy i 1277 efter en 14 dage lang belejring, da Edvard 1. af England ikke havde givet tilladelse til opførslen. Den blev forlad til 1300-tallet, og har siden stået som en ruin.

Dolforwyn Castle er et godt eksempel på walisisk borgarkitektur, der adskiller sig fra de borge, der blev opført af englænderne efter deres erobring af Wales.

Se også 
 Borge og slotte i Storbritannien og Irland
 Borge og slotte i Wales

Referencer

Eksterne henvisninger 

Slotte i Wales
Borgruiner i Wales
Bremsbøl Sø

Bremsbøl Sø er et naturreservat i Tøndermarsken. Søen, der er 16 ha stor, blev dannet i 2012 som et fælles dansk-tysk klimatilpasningsprojekt med økonomisk støtte fra EU's InterReg-midler. Der skulle skaffes mere plads til vandmængderne, når der som følge af rigelige mængder nedbør er en stor afstrømning i Sønderåen. Så det nordlige ådige blev fjernet, og i stedet blev det nye dige på søens nordside bygget. Så blev der plads til vandet og en nye sø dannet. Fugleværnsfonden overtog Bremsbøl Sø i 2013. 

Mange vandfugle fandt hurtigt vej til søen. Bare i løbet af det første år, blev der set flere end 100 forskellige fuglearter i og ved Bremsbøl Sø. Marsklandet nær den dansktyske grænse huser desuden Danmarks tætteste ynglebestand af sydlig blåhalse. 

Fugleværnsfondens naturreservat rummer i dag den nyskabte sø, afgræssede enge og en kunstig yngleø. Fugleværnsfonden har desuden opført et fugleskjul, hvorfra man kan opleve søens fugleliv på tæt hold.

Kilder og henvisninger

Folder om søen

Naturreservater i Danmark
Stormengene

Stormengene er et naturreservat på Rømøs sydsspids bestående af 42,6 hektar vadeflade, klit, marsk, strandeng og tør klithede. Stormengene er en del af det cirka 500 kilometer lange tidevandsområde Vadehavet, som UNESCO har udpeget som verdensnaturarv. Engene er ejet Fugleværnsfonden også en del af EF-fuglebeskyttelsesområde nr. 65, der omfatter størstedelen af Rømøs kystnatur. Stormengene er Ramsarområde, og reservatet udgør en flig af Nationalpark Vadehavet.

Stormengene er et vigtigt levested for mange vadefugle, både de, som er på vej til og fra vinterkvarteret, og de, som yngler i området. Ænder, vadefugle, terner og småfugle yngler i naturreservatet i foråret. Stien på diget langs nordsiden af Stormengene giver overblik over området. Man kan gå på diget helt fra Havneby, eller man kan køre ud og parkere for enden af Stormengevej. Hele vejen rundt på Rømøs sydspids er der kig til fugle og fjerne horisonter.

Kilder og henvisninger 

 Folder fra fuglevaernsfonden.dk

Naturområder i Danmark
Rømø
Svartingedalen

Svartingedalen er en sprækkedal på Bornholm øst for Hasle. Dalen er skovdækket. 

Svartingedal blev erhvervet af Fugleværnsfonden som naturreservat i november 2017. Området var engang en af øens absolutte turistattraktioner. På en skråning ligger en såkaldt jættebold – en kæmpestor vandreblok, hvorom det fortælles, at en svensk jætte kastede efter Clemens Kirke, men ramte ved siden af.

Den skovbevoksede sprækkedal rummer mange løvtræer, hvoraf en del af dem er op til 300 år gamle. Skoven har en høj diversitet, både hvad angår antal af ynglesteder og udbuddet af insekter og flora, som danner et godt grundlag for mange fuglearter. Udover områdets generelt store naturrigdom, er det en optimal ynglelokalitet for hulerugende fugle. Dalen har et rigt dyre- og planteliv med bl.a. fugle, sommerfugle og andre dyr samt naturlige forekomster af liden lærkespore, tyndakset gøgeurt og tre forskellige slags anemoner. Udover de mange hulerugende fugle, huser området ravn samt en lang række andre arter, primært skovfugle.

Eksterne henvisninger 
 Beskrivelse på 367ture.dk

Bornholm
Fredede arealer i Danmark
White Castle (Wales)

White Castle (), historiske også kendt som Llantilio Castle, er ruinen af en middelalderborg nær landsbyen Llantilio Crossenny i Monmouthshire, Wales. Fæstningen blev etableret af normannerne efter deres invasion af England i 1066 for at beskytte ruiten fra Wales til Hereford. Den blev muligvis bestilt af William fitz Osbern, jarl af Hereford, og den bestod af tre store borgbanker med forsvarsværker i træ. I 1135 var der et stort walisisk oprør, og som modsvar etablerede kong Stefan et lordshop kaldet "Three Castles" sammen med Grosmont og Skenfrith, der spillede en vigtig rolle i at forsvare regionen imod walisiske angreb i de kommende århundreder.

Kong John gav borgen til en magtfuld kongelig embedsmand, Hubert de Burgh, i 1201. I de næste årtier overgik den til adskillige ejere, da Hubert, rival til de Braose-familien, og kronen to gkontrol over ejendommen. I denne periode blev White Castle udbygget kraftigt med en ringmur i sten og store tårne og en portbygning, der tilsammen har dannet hvad historikeren Paul Remfry betegnet som "et mesterværk af militæringeniørkunst". I 1267 blev den givet til Edmund, jarl af Lancaster, og den den forblev en del af jarldømmet og senere hertugdømmet Lancaster indtil 1825.

Edvard 1.'s erobring af Wales i 1282 fik fjernet en stor del af White Castles militære anvendelighed, og i 1500-tallet var den forfalden og ikke i brug.

Borgen overgik til statens eje i 1922, og bliver i dag drevet af Cadw. Det er en listed building af første grad.

Se også 
 Borge og slotte i Storbritannien og Irland
 Borge og slotte i Wales

Referencer 

Litteratur

Eksterne henvisninger 

Slotte i Wales
Borgruiner i Wales
Valdemar Lebech

Peter Marius Valdemar Lebech (født 2. oktober 1884 - ukendt) var en dansk tømrer. Han er primært kendt for at have bygget rutsjebanerne i Tivoli og på Bakken i og omkring København samt en rutsjebane i Finland.

Opvækst 
Valdemar Lebech, blev født i Solskov i Øster Snede Sogn ved Vejle som søn af Josias Lebech og Mariane Olesen.

I år 1900 boede han i Nørregade 25 i Vejle, hvor han stod opført som værende tømrer.

Værker 

Omkring 1906 byggede han indgangspartiet til Tivoli i København og hjalp i årene med at lave reparationer og lignende i parken.

En af Lebechs mest kendte byggerier er Rutschebanen i Tivoli bygget omkring 1914.

Derudover har han også bygget Rutschebanen på Dyrehavsbakken, der blev åbnet den 16. maj 1932 og Vuoristorata i Linnanmäki bygget i 1952.

Rutsjebanerne i Tivoli og på Dyrehavsbakken blev bygget i samarbejde med den irske ingeniør Walther Queenland.

Eksterne kilder/henvisninger 

Tømrere fra Danmark
Hanbury Arms

The Hanbury Arms er en pub på High Street i Caerleon nær Newport, Wales. Den ældste dele af bygningen kan dateres tilbage til 1219, som er et tårn, der er den eneste tilbageværende rest af Caerleon Castle. Det er både en listed building af anden grad og scheduled Ancient Monument.

Den er kendt for at Alfred, Lord Tennyson frekventerede stedet i 1856, hvor han begyndte at skrive Idylls of the King Der er opsat en blå mindeplade om ham på bygningen.

Referencer

Eksterne henvisninger 

Bygninger, konstruktioner og anlæg i Wales
Pubber i Storbritannien
Niels Nymann Eriksen

Niels Nymann Eriksen (Født 12-11-1966) er en dansk sogne- og indvandrerpræst på Vesterbro i Apostelkirken. Også forfatter og medlem af Det mellemkirkelige Råd.

Udannet fra Københavns Universitet med en kandidat i teologi. Endvidere færdiggjorde han en PhD på Cambridge Universitet med speciale i Søren Kierkegaard. 

I 2019 vandt Niels Nymann Eriksen Bibelselskabets Pris på foranledning af hans arbejde med migranter i Apostelkirkens sogn på Vesterbro.

Bibliografi

Bøger 

 Kierkegaard's Category of Repetition (2000) 
 Bekymringen rundt - antologi - flere forfattere (2005) 
 Hvorfor har du valgt at have travlt? (2009) 
 Fra ord til kød - om kirkens inkarnatoriske tjeneste (2009) 
 Noget på hjerte - prædikener og anden tekstrække - flere forfattere (2015) 
 Min elskede er min og jeg er hans - refleksioner over Højsangen (2015)  Gæstfrihed (2018) 
 Tålmodighed (2020) 

 Videnskabelige artikler 

 John Bunyans omvendelse (1995)

 Kierkegaard’s Cobcept of Motion: Ontology or Philosophy of Existence? (1998)

 Love and Sacrifice in Repetition'' (2002)

Noter 

Præster fra Danmark
Signe Markvardsen

Signe Markvardsen er en kvindelig dansk fodboldspiller, født i Roskilde 6 april 2003. I ungdomsrækkerne spillede hun for Brøndby IF, og rykkede i 2021 til de danske mestre HB Køge. 2021 var også året hvor Markvardsen blev udtaget til Danmarks U/19-kvindefodboldlandshold. 

Hun var at finde på startopstillingen ved HB køges debut i UEFA Women's Champions League d. 5 oktober mod TSG 1899 Hoffenheim.

Hendes mor er Susanne Jensen som er en tidligere fodboldspiller. Hun tørnede ud for bl.a. for Roskilde boldklub i den højeste kvindelige fodboldrække i Danmark i løbet af 80'erne.

Referencer 

Kvindelige fodboldlandsholdsspillere fra Danmark
Michael Bang Petersen

Michael Bang Petersen (født 5. januar 1980) er professor ved Institut for Statskundskab ved Aarhus Universitet født i 1980. Hans forskning beskæftiger sig med politisk psykologi og evolutionær psykologi.

Han blev uddannet i statskundskab ved selv samme universitet, hvor han færdiggjorde sin Ph.d i 2007.

I 2020 blev han leder af det store forskningsprojektet Hope, der har undersøgt og analyseret danskernes adfærd gennem Covid-19 pandemien. Projektet har bidraget med stor viden og vejledte regeringen i dens håndtering af pandemien.

Kilder og henvisninger 

 Michael Bang Pedersen på pure.au.dk

Forskere fra Danmark
Mapei (cykelhold)

Mapei var et italiensk cykelhold, der var aktiv i landevejscykling fra 1993 til 2003. Holdet var et af de stærkest i 1990'erne og starten af 2000 og mest kendt for deres stærke klassikerhold, hvor blandt andet stjerner som Johan Museeuw, Andrea Tafi, Franco Ballerini og Michele Bartoli kørte for holdet. Holdet vandt Paris-Roubaix fem gange og tre af gangene erobrede de alle tre pladser på podiet.

Holdet skiftede løbende navn i dens levetid alt efter, hvilken medsponsor der var på holdet. Holdet har heddet: Mapei (1993), Mapei-Clas (1994), Mapei-GB (1995–1997), Mapei-Bricobi (1998), Mapei-Quickstep (1999–2002).

Referencer 

Ophørte cykelhold fra Italien
Etableret i 1993
Ophørt i 2002
Robert Bladt

Robert Bladt (Født i 1970) er en dansk teolog og forfatter.

Han er uddannet fra Menighedsfakultetet og er nu forstander på Børkop Højskole. Tidligere var han generalsekretær for Kristeligt Forbund for Studerende.

Bibliografi

Bøger 

 I samme båd (1996) 
 Kampen om den stjålne Kristus (1997) 
 Herrens profet Jeremias: bibelstudie over udvalgte afsnit af Jeremias' Bog (2002) 
 Kristustro (2005) 
 At være kristen: troen og livet (2006) 
 Kristusliv (2007) 
 Anno domini - daglige refleksioner over kirkeårets tekster (2010) 
 Anno gratia - bønner og refleksioner over kirkeårets tekster (2. række) (2013)

Referencer 

Teologer fra Danmark
Faglitterære forfattere fra Danmark
Langrend under vinter-OL 2022 – 15 kilometer skiathlon (damer)

Kvindernes 15 kilometer skiathlonkonkurrence i langrend ved Vinter-OL 2022 blev afholdt den 5. februar i Kuyangshu Nordic Center og Biathlon Center i Zhangjiakou. Stævnet blev vundet af Therese Johaug fra Norge, for hvem dette er det første individuelle OL-guld.

Resultater 
Løbet startede kl 15:45.

Referencer 

Langrend under vinter-OL 2022
Mia Bau Hansen

Mia Bau Hansen (født 22. juni 1995) er en kvindelig dansk ishockeyspiller, der spiller for Danmarks kvindeishockeylandshold og svenske Malmö Redhawks i Damettan.

Vokset op i Rødovre, hvor hun startede sin ishockey karriere i 1997, blot 2 år gammel. 

Bau Hansen fik slutrundedebut for Danmark ved VM i ishockey 2017 i Graz og deltog også ved de efterfølgende slutrunder i 2018 og 2019. Hun deltog desuden under Vinter-OL 2022 i Beijing, hvor det danske hold blev nummer 10.

Referencer

Eksterne henvisninger 
 

Ishockeyspillere fra Danmark
Personer fra Rødovre
Deltagere for Danmark ved vinter-OL 2022
Ishockeyspillere ved vinter-OL 2022
Simone Jacquet Thrysøe

Simone Jacquet Thrysøe (født 3. april 1987) er en kvindelig dansk ishockeyspiller, der spiller forsvar for Danmarks kvindeishockeylandshold og Aalborg IK i KvindeLigaen. Hun har været ishockeyspiller i alt 18 år.

Jacquet er en af de mest rutinerede spiller på det danske A-landshold, med i alt 11 deltagelser ved VM i ishockey for kvinder i både Division IA, Division II og Topdivisionen ved VM 2021 i Canada. Hun deltog desuden under Vinter-OL 2022 i Beijing, hvor det danske hold blev nummer 10.

Referencer

Eksterne henvisninger 
 

Ishockeyspillere fra Danmark
Personer fra Aalborg
Deltagere for Danmark ved vinter-OL 2022
Ishockeyspillere ved vinter-OL 2022
Malene Frandsen

Malene Frandsen (født 25. oktober 1995) er en kvindelig dansk ishockeyspiller, der spiller forsvar for Danmarks kvindeishockeylandshold og svenske Malmö Redhawks Dam i Damettan. Hun har været ishockeyspiller siden 2006 og har også optrådt i den bedste europæiske ishockeyliga for kvinder European Women's Hockey League. 

Frandsen har i alt deltaget ved hele 10 slutrunder for Danmark i VM i ishockey for kvinder i både Division IA, Division II og Topdivisionen ved VM 2021 i Canada. Hun deltog desuden under Vinter-OL 2022 i Beijing, hvor det danske hold blev nummer 10.

Referencer

Eksterne henvisninger 
 

Ishockeyspillere fra Danmark
Personer fra Kastrup
Deltagere for Danmark ved vinter-OL 2022
Ishockeyspillere ved vinter-OL 2022
Silke Lave Glud

Silke Lave Glud (født 3. marts 1996 i Hvidovre, Danmark) er en kvindelig dansk ishockeyspiller, der spiller forsvar for Danmarks kvindeishockeylandshold og Rødovre Mighty Bullss kvinder i KvindeLigaen. Hun har været ishockeyspiller siden 2007. 

GLud har i alt deltaget ved 7 slutrunder for Danmark i VM i ishockey for kvinder i både Division IA, Division II og Topdivisionen ved VM 2021 i Canada. Hun deltog desuden under Vinter-OL 2022 i Beijing, hvor det danske hold blev nummer 10.

Referencer

Eksterne henvisninger 
 

Ishockeyspillere fra Danmark
Personer fra Hvidovre
Deltagere for Danmark ved vinter-OL 2022
Ishockeyspillere ved vinter-OL 2022
Nicoline Jensen

Nicoline Søndergaard Jensen (født 8. november 1992 i Tårnby, Danmark) er en kvindelig dansk ishockeyspiller, der spiller forsvar for Danmarks kvindeishockeylandshold og svenske HV71 Dam i den bedste svenske ishockeyrække Svenska damhockeyligan (SDHL). Hun har været ishockeyspiller siden 2005. 

Jensen har i alt deltaget ved hele 11 slutrunder for Danmark i VM i ishockey for kvinder i både Division IA, Division II og Topdivisionen ved VM 2021 i Canada. Hun deltog desuden under Vinter-OL 2022 i Beijing, hvor det danske hold blev nummer 10.

Referencer

Eksterne henvisninger 
 

Ishockeyspillere fra Danmark
Personer fra Tårnby
Deltagere for Danmark ved vinter-OL 2022
Ishockeyspillere ved vinter-OL 2022
Josephine Asperup

Josephine Asperup (født 21. juli 1992 i Tårnby, Danmark) er en kvindelig dansk ishockeyspiller, der spiller forsvar for Danmarks kvindeishockeylandshold og svenske Malmö Redhawks Dam i den bedste svenske ishockeyrække Svenska damhockeyligan (SDHL). Hun har været ishockeyspiller siden 2005 og har optrådt i flere svenske og danske ligaklubber. 

Jensen har i alt deltaget ved hele 10 slutrunder for Danmark i VM i ishockey for kvinder i både Division IA, Division II og Topdivisionen ved VM 2021 i Canada. Hun deltog desuden under Vinter-OL 2022 i Beijing, hvor det danske hold blev nummer 10.

Referencer

Eksterne henvisninger 
 

Ishockeyspillere fra Danmark
Personer fra Søborg
Deltagere for Danmark ved vinter-OL 2022
Ishockeyspillere ved vinter-OL 2022
Josefine Jakobsen

Josefine Jakobsen (født 17. maj 1991 i Tårnby, Danmark) er en kvindelig dansk ishockeyspiller, der spiller angreb for Danmarks kvindeishockeylandshold og svenske Djurgårdens IF i den bedste svenske ishockeyrække Svenska damhockeyligan (SDHL). Hun har været ishockeyspiller siden 2004 og har også optrådt for amerikanske og svenske klubber.

Hun flyttede i sæsonen 2011–12 til USA, for at studere og spille ishockey for University of North Dakotas kvindehold North Dakota Fighting Hawks i NCAA Division I, hvor hun spillede i fire år under hendes nuværende landstræner svenske Peter Elander. Hun vandt også det svenske mesterskab med Djurgårdens IF i 2017.

Jakobsen har i alt deltaget ved flere slutrunder for Danmark i VM i ishockey for kvinder i både Division IA, Division II og Topdivisionen ved VM 2021 i Canada. Hun deltog desuden under Vinter-OL 2022 i Beijing, hvor det danske hold blev nummer 10. Hun er desuden landsholdets anfører/holdkaptajn.

Hun er desuden lillesøster til Julian Jakobsen, der også optræder for Danmarks ishockeylandshold og Aalborg Pirates i Metal Ligaen.

Referencer

Eksterne henvisninger 
 

Ishockeyspillere fra Danmark
Personer fra Søborg
Deltagere for Danmark ved vinter-OL 2022
Ishockeyspillere ved vinter-OL 2022
Henrik Nymann Eriksen

Henrik Nymann Eriksen (født 1965) er en dansk teolog. Han er afgående forstander på Luthersk Missionsk Højskole og har før været generalsekretær for Kristeligt Forbund for Studerende. Han er også kommende rektor for Dansk Bibelinstitut fra august 2022.

Bibliografi

Bøger 

 Lykken er... (1996) 
 Jesus-mosaik (1996) 
 Fra tegn til tro - om tegnene i Johannesevangeliet (2001) 
 At lede mennesker - om kristent lederskab - Sven Harlov Madsen som medforfatter (2003) 
 Se min tjener! - messiasprofetier hos Esajas (2007) 
 Hvem skabte Bibelen? - da kirken fik sin kanon (2011) 
 Hinanden - indspil til en kristen menighedskultur (2013) 
 Min elskede er min og jeg er hans - refleksioner over Højsangen (2015) 
 Robust kristendom - tro håb og kærlighed (2018) 
 Forvandlet ved at se - vejen til helliggørelse (2020)

Referencer 

Teologer fra Danmark